Zastava Gabona

mini|150px|Zastava predsjednika Gabona
Zastava Gabona je trobojka koja se sastoji od tri horizontalne trake: zelene, žute i plave. Usvojena je 1960, zamijenivši prethodnu kolonijalnu zastavu koja je sadržavala francusku trobojku na vrhu zastave, te je od tada bila službena zastava Gabona, odnosno odkad je Gabon dobio nezavisnost iste godine. Dizajn trenutne zastave je dobijen uklanjanjem francuske trobojke i proširenjem žute trake u sredini zastave.

Historija
Francuzi su stekli kontrolnu današnjeg Gabona 1839, kad je lokalni poglavica predao suverenitet svoje zemlje Francuzima. Francusko posjedovanje Gabona se učvrstilo Berlinskom konferencijom 1885, te je 1910. postala dio Francuske Ekvatorske Afrike. Pod francuskom kolonijalnom vladavinom nad Gabonom, vlasti su zabranile koloniji da koristi jedinstvenu kolonijalnu zastavu. Ovo su uradili zato što su se plašili da će dozvoljavanje jedinstvene zastave dovesti do jačeg nacionalizma i želje za nezavisnošću. Međutim, Francuzi su Gabonu morali dati ograničenu autonomiju unutar francuske zajednice zbog rasta dekolonalizacijskog pokreta u Africi. Francuzi su autonomiju dali 1958. nakon što je ista odluka odobrena referendumom.

Gabon (koji se smatrao "jednom od više progresivnijih" Frencuskih kolonija) odmah je počeo sa dizajnom nove zastave, koja je naposljetku usvojena 1959. Bila je to horizontalna trobojka slična trenutnoj zastavi, međutim, žuta traka u sredini je bila uža od zelenih i plavih traka koje su je okruživale. Francuska trobojka se nalazila u uglu zastave, što je učinilo Gabon jedinom francuskom autonomnom republikom sa "simboličkom povezanošću" s Francuskom.

Zastava je promijenjena sedmicu dana prije nego što je Gabon postala nezavisna država i to na 9. august 1960. Uklonjena je francuska trobojka iz ugla zastave i proširena je žuta traka u sredini, te je samim tim bila iste širine kao i ostale trake.

Dizajn
Simbolizam
Boje i simboli zastave sadrže kulturna, politička i regionalna značenja. Žuta boja označava Ekvator, koji prolazi kroz državu, te također označava sunce. Zelena boja naglašava prirodne resurse Gabona kao i njegova "velika područja šuma" na koje se stanovnici zavisi kako bi dobili drva. Plava boja predstavlja more, naročito Atlantski okean duž koga država ima "obimnu obalu". Iako Whitney Smith i Dorling Kindersley u djelu Complete Flags of the World za Encyclopædiju Britannicu opisuju žutu traku kao isključivo žutu, The World Factbook je također naziva i zlatnom.

Osobenost
Omjer Gabonske zastave je 3:4. Ovaj rijetki omjer dijele samo dvije druge zastave država: Papua Nova Gvineja i San Marino. Zastava države također ne koristi zelene, žute i crvene boje panafrikanizma kao što to koriste njegove susjedne države. Za razliku od drugih francuskih kolonija u Africi, zastava ne sadrži vertikalne trake po uzoru na Francusku trobojku, već horizontalne.

Historijske zastave
ZastavaTrajanjeKorištenjeOpis border|100px  1959–1960  Zastava Gabona  Horizontalne zelena i plava linija su odvojene tankom žutom linijom u centru, sa francuskom trobojkom u lijevom gornjem uglu. border|100px  1960–1990  Predsjednički standard Gabona  Zeleno polje sa tri žutra kruga formira gornju trećinu. Donje dvije trećine se sastoje od žutog polja, sa galeonom koji ima zastavu Gabona na krmi i koji plovi na moru sa tri plava vala.

Reference

 Vanjski linkovi 

Zastava Gabona  na World Flags 101

Zastava
Kategorija:Zastave Afrike
Gabon
Kategorija:Gabon